Diari Oficial de la Generalitat Valenciana


Sumari del DOGV 9709, del 23-10-2023 (2023/10563)

RESOLUCIÓ d'11 d'octubre de 2023, de la consellera de Justícia i Interior, per la qual es minoren les ajudes concedides per la Resolució de 18 de novembre de 2022, per a la preparació de proves selectives per a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa, respecte al tercer període de justificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10998


Data del document
:   11-10-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * ajuda pública

RESOLUCIÓ d'11 d'octubre de 2023, de la consellera de Justícia i Interior, per la qual es minoren les ajudes concedides per la Resolució de 18 de novembre de 2022, per a la preparació de proves selectives per a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa, respecte al tercer període de justificació. [2023/10454]  
Per l'Ordre 4/2022, d'1 de juny, de la consellera de Justícia, Interior i Administració Pública, s'estableixen les bases reguladores i la convocatòria per a l'any 2022 de les ajudes a persones joves altament qualificades per a la preparació de proves selectives per a l'accés a la carrera judicial i fiscal, al cos de lletrats de l'Administració de justícia, al cos de metges forenses i al cos de gestió processal i administrativa (DOGV 9357, 08.06.2022).  
Mitjançant la Resolució de 18 de novembre de 2022, de la consellera de Justícia, Interior i Administració Pública, es concedeixen aquestes ajudes a les 64 persones indicades en l'annex I de la resolució i es desestimen les sol·licituds presentades per a les persones aspirants indicades en l'annex II (DOGV 9478, 25.11.2022).  
Finalitzat el tercer període de justificació de la subvenció previst en l'apartat primer de la base reguladora tretzena de l'Ordre 4/2022 (01.03.2023 a 30.06.2023), s'ha revisat la documentació justificativa presentada i la directora general de Modernització i Relacions amb l'Administració de justícia ha formulat les corresponents propostes de pagament, de conformitat amb el que es disposa en l'apartat tercer de l'esmentada base reguladora tretzena.  
De conformitat amb el que es preveu en el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, així com amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer  
Minorar la quantia de les ajudes concedides per la Resolució de 18 de novembre de 2022 a les persones beneficiàries que s'indiquen en l'annex I, pels motius que es detallen per a cadascuna, respecte al tercer període de justificació de la subvenció (01.03.2023 a 30.06.2023).  
  
Segon  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones interessades, conforme amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant de la consellera de Justícia i Interior, en el termini d'un mes a comptar de l'endemà de ser publicada en el DOGV, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 11 d'octubre de 2023.- La consellera de Justícia e Interior: Elisa María Núñez Sánchez.